als_Latn dik_Latn sag_Latn
Sot në fshatin Shupkovc të Mitrovicës ka ndodhur një ngjarje e rëndë, ku një 16 vjeçare është shkelur nga një veturë dhe si pasojë e plagëve të marra, më vonë ka ndërruar jetë.
Rastin për Indeksonline e ka konfirmuar zëdhënësi i Policisë së Kosovës për rajonin e Mitrovicës, Avni Zahiti.
Dëshmitar të ngjarjes i ka thënë Indeksonline se ngjarja tragjike ka ndodhur kur vajza posa ka zbritur nga një veturë taksi, është goditur nga një veturë që lëvizte shumë shpejt.
“Ajo është hedhur më shumë se 10 metra pasi është goditur nga vetura”, kanë thënë këta dëshmitarë.
Në redaksinë tonë kanë ardhur edhe fotografitë e kësaj ngjarje, ku shihet viktima e shtrirë në rrugë dhe një veturë e tipit ‘Renault Clio’.
“Vajza ka qenë duke u kthyer nga mësimi… ajo ishte nxënëse e Shkollës Ekonomike ‘Hasan Prishtina’ në Mitrovicë”, kanë thënë tutje dëshmitarët. /Indeksonline/
Kujdes: Pamjet mund të jenë të rënda
als_Latn als_Latn als_Latn als_Latn als_Latn als_Latn als_Latn